**Mirza Masroor Ahmad** (født 15. september 1950) er den nåværende og femte overhode for Ahmadiyya-retningen i islam. Hans offisielle tittel er Den femte kalifen til Messias (arabisk: خليفة المسيح الخامس‎, *khalīfatul masīh al-khāmis*). Han ble valgt som kalif den 22. april 2003, tre dager etter bortgangen av hans forgjenger Mirza Tahir Ahmad.

Etterfulgt av døden til den fjerde kalifen, samlet valgkollegiet seg for første gang utenfor det indiske subkontinentet i London hvor Mirza Masoor Ahmad ble valgt som den femte kalifen til Ahmadiyya trossamfunnet. For å kunne utføre sine oppgaver som kalifen måtte han umiddelbart emigrere fra Pakistan. Etter å ha blitt valgt som kalif har han foretatt flere reiser over hele verden for å møte medlemmer av trossamfunnet, og også deltatt på noen av deres årlige sammenkomster.

Under hans ledelse har trossamfunnets globale satellitt-TV, MTA International, som ble igangsatt av hans forgjenger, blitt utvidet til flere tv-kanaler, og kringkaster nå gjennom sosiale medier og over radiostasjoner i mange språk. Flere campus tilhørende Jamia Ahmadiyya, utdanningsinstitusjonen til Ahmadiyya, har blitt etablert i Ghana og i Storbritannia, sistnevnte var den første i Europa. Han har hatt spesielt fokus på å lede trossamfunnet til systematisk å motvirke negativ mediedekning av islam og engasjere seg i grasrotarbeidet for å spre det trossamfunnet mener er islams sanne budskap.

In 2009 initierte han Ahmadiyya fredspris - en internasjonal årlig pris for å anerkjenne et individs eller en organisasjons bidrag til å fremme fredens sak.

Mirza Masroor Ahmad har ved flere anledninger møtt statsoverhoder i forskjellige deler av verden, og har talt til Kongressen (USA), Europaparlamentet, Det britiske parlamentet, Canadas parlament og Generalstatene om islams lære knyttet til etablering av fred, hvor han presenterer Koranens løsninger på verdensproblemer. Han har konsekvent etterlyst ærlighet og overholdelse av ubetinget rettferdighet og rettferdighet i internasjonale forhold. Som svar på pågående konflikter har han sendt brev til flere statsoverhoder hvor han advarer om den relle risikoen for verdenskrig, og oppfordrer dem til praktiske tiltak og innsats for varig fred.

Oppvekst, utdannelse og tjeneste
--------------------------------

Mirza Masroor Ahmad ble født den 15. september 1950 i Rabwah, Pakistan. Han er nevøen til Mirza Tahir Ahmad, den fjerde kalifen, han mor er søsteren til den fjerde kalifen Masroor Ahmad ble uteksaminert fra Talim-ul-Islam High School og fikk sin Bachelorgrad fra Talim-ul-Islam College, begge lokalisert i Rabwah. I 1976 fikk Masroor sin mastergrad i landbruksøkonomi fra University of Agriculture, Faisalabad, Pakistan.

### Ghana

Etter å ha arbeidet for trossamfunnet i forskjellige stillinger, var Masroor Ahmad i Ghana i over åtte år. Han etablerte Ahmadiyya Secondary School i Salaga, en skole i den nordlige regionen av Ghana, hvor han fungerte som rektor i to år. Hans suksess med skolen i Salaga gjorde ham til et åpenbart valg som rektor for Ahmadiyya Secondary School i Essarkyir, i den sentrale regionen av Ghana. Der fungerte han som rektor i fire år.

Etter sin tid som rektor ble Masroor Ahmad utnevnt til ansvarlig for Ahmadiyya Agricultural Farm i Depali i den nordlige regionen av Ghana hvor han tjente i to år. Han dyrket hvete for første gang i Ghana. Dette eksperimentet med å plante, dyrke og utvikle hvete som en økonomisk avling i Ghana ble siden utstilt på en internasjonal messe og resultatene ble sendt til Landbruksdepartementet i Ghana.

### Pakistan

Kort tid etter å ha tjenestegjort i Ghana, vendte Mirza Masroor Ahmad tilbake til Pakistan og overtok ansvaret for finansielle saker fra den 17. mars 1985. Han fungerte også som avdelingsdirektør for utdanning innenfor trossamfunnet i Pakistan, og 10. desember 1997 ble han utnevnt til Nazir A'ala og Amir Muqami frem til han ble valgt som kalif.

#### I fengsel

I 1999, en resolusjon ble presentert i provinsforsamlingen til Punjab som krevde at navnet på byen Rabwah skulle endres fordi dette navnet var nevnt i Koranen. Resolusjonen ble vedtatt uten særlig debatt, og navnet på Rabwah ble offisielt endret til Chenab Nagar. Skilt med den nye navnet ble plassert i fremtredende deler av Rabwah. Noen dager senere ble en anmeldelse sendt inn hvor visse medlemmer av trossamfunnet ble beskyldt for å ha slettet et skilt som bar det nye navnet. Selv om anmeldelsen ikke nevnte noen navn, ble det registrert en sak som resulterte i arrestasjonen av Masroor Ahmad og noen andre ledende medlemmer av Ahmadiyya muslimsk trossamfunn. De ble fengslet i 11 dager uten kausjon, men ble løslatt uten tiltale den 10. mai 1999.

Kalifatet
---------

Den 22. april 2003 ble Masroor Ahmad ble valgt som den femte kalif, noen få dager etter bortgangen av hans forgjenger, Mirza Tahir Ahmad. I dag reiser han ofte rundt i verden og besøker land hvor trossamfunnet er etablert og deltar på Jalsa Salana (årlig samling). Masroor Ahmad holder også regelmessig fredagspreken fra Mubarak-moskeen i Tilford, en steinkast utenfor London, England.

### Kalifatets 100-årsjublieum

Den 27. mai 2008 feiret medlemmer av Ahmadiyya muslimsk trossamfunn hundreårsjubileum for etablering av kalifatet. Masroor Ahmad talte til en stor samling av medlemmene i Excel Center i London, og ahmadiyyamuslimer verden over ga ham et løfte. Dette ble kringkastet over hele verden via trossamfunnets fjernsynskanal, Muslim Television Ahmadiyya International, med en direkte forbindelse til Qadian, India, fødested til Mirza Ghulam Ahmad og det opprinnelige globale hovedkvarteret før delingen av India i 1947.

En Jalsa Salana (årlig samling) som feiret 100-årsjubileet for kalifatet ble planlagt å gjennomføres i Qadian i desember 2008. Denne samlingen skulle markere slutten på feiringen av hundreårsjubileet. Imidlertid avlyste Masroor Ahmad deltakelsen på den årlige samlingen i Qadian på grunn av bombesprengningene i Mumbai og den påfølgende sikkerhetssituasjonen, og returnerte til London. Lignende samlinger ble holdt verden over for å markere hundreårsjubileum for kalifatet av ahmadiyyamuslimer. I Norge ble en markering holdt ikke så langt fra Eidsvoll, på Letohallen.

Besøk i Norge
-------------

Khalifatul Masih V har på seg grønn kåpe tilhørende Mirza Ghulam Ahmad.
### 2005

Kalifen besøkte Norge første gang i 2005, og det ble arrangert en velkomst for ham på Grand Hotel i Oslo. En video fra dette besøket viser noen høydepunkter.

Baitun Nasr moské ble innviet i 2011 av Mirza Masroor Ahmad
### 2011

Den 26. september 2011 ankom kalifen, Mirza Masroor Ahmad, Oslo i tilknytning til åpningen av Nordens største moské på Furuset, Baitun Nasr moské. Kalifen ble tatt imot av mange medlemmer som hadde ventet ivrig på hans ankomst. Sikkerhetsoppbud og tilstedeværelse av bevæpnet politi vakte oppsikt hos enkelte, enda det er en normal prosedyre ved besøk av statsoverhoder og andre ledere.

Den 27. september 2011 besøkte Kalifen Stortinget, ble tatt i mot av stortingspresident Dag Terje Andersen og fikk en omvisning av Stortinget før de to hadde møte på presidentens kontor. Dette ble etterfulgt av en mottakelse arrangert av Are Helseth som offisielt ønsket Kalifen velkommen til Norge, og ga uttrykk for regjeringens anerkjennelse av Ahmadiyya muslimsk trossamfunn. Til slutt holdt kalifen en kort tale for de oppmøtte stortingsrepresentantene.

Respons på forfølgelse
----------------------

### Massakren i Lahore, Pakistan

Utdypende artikkel: May 2010 Lahore attacks

Den 28. mai 2010 ble to moskeer tilhørende Ahmadiyya trossamfunnet angrepet av Punjab-fløyen til Tehrik-e-Taliban i Lahore, Pakistan. Angrepene ble utført nesten samtidig ved Darul Al Zikr-moskeen i Garhi Shahu og Bait Al-Noor-moskeen i Model Town, begge 15 km fra hverandre. 86 mennesker ble drept i hendelsen og 108 ble skadet.

Kalifen sendte ut to pressemeldinger som oppfordret medlemmer av trossamfunnet til å utvise tålmodighet og bruke tid til å be, og at ingen ahmadiyyamuslim skulle vise noen upassende handling som svar på angrepet. Han holdt deretter en preken hvor han gikk gjennom detaljer om de to angrepene etterfulgt av en serie med prekener hvor han hedret hvert av ofrene, og beskrev deres tjenester for trossamfunnet.

Familie, ekteskap og barn
-------------------------

Masroor Ahmad er sønnen til Mirza Mansoor Ahmad og sønnesønn til Mirza Shareef Ahmad, sønn til Mirza Ghulam Ahmad. Hans mor er avdøde Sahibzadi Nasira Begum, eldeste datteren til Mirza Basheer-ud-Din Mahmood Ahmad, andre kalifen til Ahmadiyya muslimsk trossamfunn. Masroor Ahmad har to brødre og to søstre: Mirza Idrees Ahmad (død), Mirza Maghfoor Ahmad, Amatul Qudoos og Amatul Raoof.

Han er giftet seg med Sahibzadi Amatul Sabooh Begum, datteren til Syed Daud Muzaffar Shah og Amtul Hakeem Begum, den 21. januar 1977. Han har en datter, Amtul Waris Fateh, og en sønn, Mirza Waqas Ahmad.

Referanser
----------

1. ↑   Gemeinsame Normdatei, besøkt 3. mai 2014[Hentet fra Wikidata]
2. ↑  America, Muslim Writers Guild of (21. april 2012). «Bylaws | Muslim Writers Guild of America» **(engelsk)**. Besøkt 17. desember 2020.
3. ↑  «Join Majlis Ansar Sultan ul Qalam Muqami !». *Rabwah Times* **(engelsk)**. 26. april 2012. Besøkt 17. desember 2020.
4. 1 2  Moon, Farzana (2015). *No Islam but Islam*. s. 163. ISBN 9781443874045. Besøkt 17. desember 2020.
5. ↑  Audi, Tamara (12. mai 2013). «Clamoring for the Khalifa». *Wall Street Journal* **(engelsk)**. ISSN 0099-9660. Besøkt 17. desember 2020.
6. ↑  «The Ahmadiyya Muslim Prize for the Advancement of Peace». *www.alislam.org*. Besøkt 17. desember 2020.
7. ↑  «About His Holiness». *Khalifatul Masih V* **(engelsk)**. Besøkt 17. desember 2020.
8. ↑  «Justice Is Needed In Society To Achieve World Peace». *World Religion News* **(engelsk)**. 26. oktober 2015. Besøkt 17. desember 2020.
9. ↑  «The Blame Game: Is Religion Truly the Cause of Disorder in the World Today?». *Review of Religions* **(engelsk)**. 30. desember 2015. Besøkt 17. desember 2020.
10. ↑  «The Ahmadiyya Muslim Peace Prize | Peace symposium». *peacesymposium.org.uk*. Besøkt 17. desember 2020.
11. ↑  «Letters Sent to World Leaders by Head of Ahmadiyya Muslim Community During Covid-19 Pandemic (2020)». *Review of Religions* **(engelsk)**. 8. desember 2020. Besøkt 17. desember 2020.
12. ↑  Gualtieri, Antonio; Gualtieri, Roberto (2004). *Ahmadis: Community, Gender, and Politics in a Muslim Society*. Montreal: McGill-Queen's University Press. s. 157.
13. 1 2 3  «Hazrat Mirza Masroor Ahmad». *Islam Ahmadiyya* **(engelsk)**. Besøkt 17. desember 2020.
14. ↑  «Supreme Head of Ahmadiyya Movement calls on President Kufuor». *Modern Ghana* **(engelsk)**. Besøkt 17. desember 2020.
15. 1 2  «Hazrat Mirza Masroor Ahmad - Life Sketch and Services Before Khilafat». *Islam Ahmadiyya* **(engelsk)**. 15. april 2019. Besøkt 17. desember 2020.
16. ↑  Evans, Alec (24. september 2019). «5 things I learned visiting Ahmadiyya caliphate's Surrey mosque». *SurreyLive* **(engelsk)**. Besøkt 17. desember 2020.
17. ↑  Independent Arkivert 24. april 2009 hos Wayback Machine. Arkivert 24 april 2009 hos Wayback Machine, UK – 27 May 2008
18. ↑  «Cover» (PDF). Arkivert fra originalen (PDF) 10 October 2012. Besøkt 20. november 2012.  Sjekk datoverdier i `|arkivdato=` (hjelp) «Arkivert kopi» (PDF). Arkivert fra originalen (PDF) 10. oktober 2012. Besøkt 17. desember 2020.
19. ↑  Return of the Caliphate, Times Online, 27 May 2008
20. ↑  Times Online, UK – 26 May 2008
21. ↑  Birmingham Post Arkivert 29. februar 2012 hos Wayback Machine. UK
22. ↑  A True Believer Always Surrenders to the Will of Allah Arkivert 7. desember 2008 hos Wayback Machine. Arkivert 7 desember 2008 hos Wayback Machine, Friday Sermon, 5 December 2008
23. ↑  Redaksjon (26. mai 2008). «Hundreårsdag». *Eidsvoll Ullensaker Blad*. Besøkt 17. desember 2020.
24. ↑  «Stor 100-års feiring». *Nettavisen* **(norsk)**. 2. juni 2008. Besøkt 19. desember 2020.
25. ↑  «Overhodet av Ahmadiyya i Norge». *www.rb.no* **(norsk)**. 25. september 2005. Besøkt 17. desember 2020.
26. ↑  «Visit To Norway in 2005 by Hadhrat Mirza Masroor Ahmad, Islam Ahmadiyya - YouTube». *www.youtube.com*. Besøkt 17. desember 2020.
27. ↑  vemund.sveen.finstad@dittoslo.no, Vemund Sveen Finstad   
 (30. september 2011). «Bevæpnet politi og PST på plass for kalif-besøk». *Nettavisen* **(norsk)**. Besøkt 17. desember 2020.
28. ↑  «President Terje Anderson welcomes Hadhrat Mirza Masroor Ahmad to Norway». *Rabwah Times* **(engelsk)**. 27. september 2011. Besøkt 19. desember 2020.
29. ↑  «Clarification - 86 Ahmadis died in the Lahore attacks». *Islam Ahmadiyya* **(engelsk)**. Besøkt 17. desember 2020.
30. ↑  Jajja, Sumaira (28. mai 2013). «Three years on, no justice for 86 dead Ahmadis». *DAWN.COM* **(engelsk)**. Besøkt 17. desember 2020.
31. ↑  Mir, Amir (28. mai 2010). «Pakistani Taliban attack two mosques in Lahore, target Muslim sect». *DNA India* **(engelsk)**. Besøkt 17. desember 2020.
32. ↑  (en) Statement from Hazrat Khalifatul Masih V på YouTube

Eksterne lenker
---------------

* (en) Mirza Masroor Ahmad – kategori av bilder, video eller lyd på Commons Rediger på Wikidata
* Offisielt nettsted til Ahmadiyya Muslimsk Trossamfunn (internasjonalt)
* Offisielt nettsted til Ahmadiyya muslimsk trossamfunn i Norge

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** NKC
 |